CELEX: C2005/115/69
Language: et
Date: 2005-05-14 00:00:00
Title: Kohtuasi T-143/05: Ühendkuningriigi 11. aprilli 2005. aasta hagi Euroopa Ühenduste Komisjoni vastu

14.5.2005   
            
            
               ET
            
            
               Euroopa Liidu Teataja
            
            
               C 115/39
            
         Ühendkuningriigi 11. aprilli 2005. aasta hagi Euroopa Ühenduste Komisjoni vastu
   (Kohtuasi T-143/05)
   (2005/C 115/69)
   Kohtumenetluse keel: inglise
   Ühendkuningriik esitas 11. aprillil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on C. Jackson, keda abistas barrister M. Hoskins.
   Hageja palub esimese astme kohtul:
   
               —
            
            
               tühistada komisjoni 1. veebruari 2005. aasta kirjaga saadetud keeldumine arvestada Ühendkuningriigi poolt 10. novembril 2004 esitatud siseriiklikku saastekvootide kava;
            
         
               —
            
            
               jätta Ühendkuningriigi kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   30. aprillil 2004 teatas Ühendkuningriik komisjonile vastavalt Euroopa Parlamendi ja nõukogu 13. oktoobri 2003. aasta direktiivile 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (1) oma ajutisest siseriiklikust saastekvootide kavast. Kavas oli kirjeldatud mitmeid jooksvad tegevusi, mis Ühendkuningriigi väitel olid ajutised.
   7. juulil 2004 võttis komisjon vastu otsuse KOM(2004)2515/4 (lõplik), milles leidis, et esitatud kava ei vasta teatud osas direktiivi III lisale.
   Pärast ajutises siseriiklikus saastekvootide kavas kirjeldatud tegevuste lõpuleviimist teatas Ühendkuningriik 10. novembril 2004 komisjonile, et ta sooviks muuta ajutist siseriiklikku saastekvootide kava, arvestamaks kirjeldatud meetmete tulemusi.
   1. veebruari 2005. aasta kirjaga teatas komisjon Ühendkuningriigile, et Ühendkuningriigi taotlus muuta siseriiklikku saastekvootide kava, on vastuvõetamatu, kuna saastekvootide üldkoguse 19, 8 miljoni tonni võrra suurendamise eesmärk ei ole komisjoni otsuses nimetatud vastuolude kõrvaldamine.
   Ühendkuningriik vaidlustab nimetatud keeldumise ning leiab, et komisjoni 1. veebruari 2005. aasta kiri on EÜ artikli 230 kohaselt vaidlustatav otsus, kuna selle eesmärk on kaasa tuua õiguslikke järelmeid, sest komisjon otsustas lõplikult selle üle, kas Ühendkuningriik võib muuta ajutist siseriiklike saastekvootide kava.
   Lisaks väidab Ühendkuningriik, et komisjoni 1. veebruari 2005. aasta kirjas on õiguslikud vead, kuna:
   
               —
            
            
               direktiivi artikli 9 lõigete 1 ja 3 ning artikli 11 lõike 1 kohaselt on lubatud muuta saastekvootide üldkogust, mida liikmesriik eraldab pärast komisjoni direktiivi artikli 9 lõikes 3 nimetatud otsuse vastuvõtmist;
            
         
               —
            
            
               komisjoni otsuse KOM(2004) 2515/4 (lõplik) artikli 3 lõikes 3 on ette nähtud, et võib teha ka teisi muudatusi peale nende, mis on suunatud komisjoni otsuses nimetatud vastuolude kõrvaldamiseks;
            
         
               —
            
            
               Ühendkuningriik ei saa täita direktiivi artikli 11 lõikest 1 tulenevaid kohustusi niikaua, kuni komisjon ei ole muudetud siseriiklikku saastekvootide kava direktiivi artikli 9 lõike 3 kohaselt arvestanud.
            
         
      (1)  ELT L 275, 25.10.2003, lk 32.